**ZÁPISNICA zo zasadnutia správnej rady ZVLD SR o.z.**

Správna rada (SR) zasadala dňa: 16.11.2018, začiatok o 16,00 hod.

Zasadnutie SR sa uskutočnilo v: Ružomberok, hotel Áčko

Zasadnutie SR otvoril a rokovanie viedol: MUDr. Pavol Štec, predseda SR

*Zúčastnení členovia SR ZVLD SR o.z.:*

MUDr. Pavol Štec – predseda SR

MUDr. Ján Hencel, MSc – I. podpredseda SR

MUDr. Viliam Chromý - II. podpredseda SR

MUDr. Vladimír Hudec – člen SR

MUDr. Rastislav Zanovit – člen SR

MUDr. Anna Vargová – člen SR (do 19,30 hod.)

MUDr. Dušan Bráz – člen SR

MUDr. Štefan Krnáč - člen SR (od 17,10 hod. do 20,00 hod.)

Hostia – členovia ZVLD SR o.z.: -

Hostia – nečlenovia ZVLD SR o.z.: -

Za sekretariát ZVLD SR o.z. bol prítomný: Ing. Jiří Ruml

**Správna rada ZVLD SR o.z. rokovala podľa nasledujúceho programu:**

1. Privítanie, úvod, určenie zapisovateľa, schválenie programu.
2. Kontrola uznesení s termínovaným plnením z predošlej správnej rady.
3. Správa z XXIV. stretnutia okresných a krajských predsedov SPL ČR - Milovy, október 2018 (Dr. Štec).
4. Správa z XXXIX. konferencie SSVPL - Starý Smokovec, október 2018 (Dr. Hencel).
5. Správa z XXXIV. snemu SLK (Dr. Hudec).

6. Priebežná správa o stave rokovaní o zmluvných podmienkach so zdravotnými

poisťovňami (Dr. Hencel).

7. Priebežná správa o stave rokovaní o koncepcii VL s MZ SR a plánované

stretnutie 07.12.2018 na podnet HO - nominácia zastúpenia ZVLD SR o.z.

8. Zasadnutie správnej rady LSPP n.o.

- prerokovanie spolupráce so ZVLD SR o.z. na rok 2019

- prerokovanie a schválenie činnosti a rozpočtu LSPP n.o. na rok 2019

9. Rôzne:

- stanovenie miesta a termínov zasadnutia správnej rady na obdobie 12/2018

až 05/2019.

- rozbor a prejdenie si doteraz prostredníctvom ZVLD SR o.z. podpísaných

zmlúv s VšZP, Dôvera, UNION (parametre, podmienky).

10. Záver.

**K bodu 1. programu:**

Členov správnej rady ZVLD SR o.z. privítal Dr. Štec.

* Za zapisovateľa bol určený Ing. Ruml.
* Program zasadnutia správnej rady ZVLD SR o.z. bol prednesený Dr. Štecom.

**K bodu 2. programu:**

Kontrola uznesení s termínovaným plnením z predošlej správnej rady ZVLD SR o.z. – predniesol Dr. Štec.

**K bodu 3. programu:**

Správa z XXIV. stretnutia okresných a krajských predsedov SPL ČR - Milovy, október 2018 – informoval Dr. Štec.

**K bodu 4. programu:**

Správa z XXXIX. konferencie SSVPL - Starý Smokovec, október 2018 – informoval Dr. Hencel.

**K bodu 5. programu:**

Správa z XXXIV. snemu SLK – predniesol Dr. Hudec.

**K bodu 6. programu:**

Priebežná správa o stave rokovaní o zmluvných podmienkach so zdravotnými poisťovňami – informoval Dr. Hencel.

**K bodu 7. programu:**

Priebežná správa o stave rokovaní o koncepcii VL s MZ SR a plánované stretnutie 07.12.2018 na podnet HO - nominácia zastúpenia ZVLD SR o.z. – informoval Dr. Štec.

**K bodu 8. programu:**

Zasadnutie správnej rady LSPP n.o.

- prerokovanie spolupráce so ZVLD SR o.z. na rok 2019

- prerokovanie a schválenie činnosti a rozpočtu LSPP n.o. na rok 2019

**K bodu 9. programu:**

**Rôzne:**

- stanovenie miesta a termínov zasadnutia správnej rady na obdobie 12/2018

až 05/2019.

- rozbor a prejdenie si doteraz prostredníctvom ZVLD SR o.z. podpísaných

zmlúv s VšZP, Dôvera, UNION (parametre, podmienky).

**K bodu10. programu:**

Záver:

Zasadnutie Správnej rady ZVLD SR o.z. ukončil Dr. Štec, predseda Správnej rady ZVLD SR o.z. Poďakoval prítomným za aktívnu účasť na rokovaní správnej rady.

**Uznesenia zo zasadnutia Správnej rady ZVLD SR o.z.:**

1/ Uznesenie 16.11.2018

Správna rada ZVLD SR o.z. schvaľuje program zasadnutia správnej rady ZVLD SR o. z. podľa predloženého návrhu.

Hlasovanie: za : 7 proti: 0 zdržal sa: 0

2/ Uznesenie 16.11.2018

Plnenie uznesení z predošlej správnej rady 05.10.2018 - splnené. Správna rada ZVLD SR o.z schvaľuje predložený návrh potvrdenia o členstve (členský preukaz ZVLD SR o.z.).

Hlasovanie: za : 7 proti: 0 zdržal sa: 0

3/ Uznesenie 16.11.2018

Správna rada ZVLD SR o.z. berie na vedomie správu z XXIV. stretnutia okresných a krajských predsedov SPL ČR - Milovy, október 2018, prednesenú Dr. Štecom. Správna rada ZVLD SR o.z. schvaľuje cestovné výdavky spojené s dopravou vo výške 130,00 EUR.

Hlasovanie: za : 6 proti: 0 zdržal sa: 1

4/ Uznesenie 16.11.2018

Správna rada ZVLD SR o.z. berie na vedomie informáciu o priebehu jednaní medzi ZVLD SR o.z. a SSVPL v rámci XXXIX. konferencie SSVPL - Starý Smokovec, október 2018, predloženú Dr. Hencelom.

Hlasovanie: za : 7 proti: 0 zdržal sa: 0

5/ Uznesenie 16.11.2018

Správna rada ZVLD SR o.z. berie na vedomie správu o XXXIV. sneme SLK predloženú Dr. Hudecom.

Hlasovanie: za : 8 proti: 0 zdržal sa: 0

6/ Uznesenie 16.11.2018

Správna rada ZVLD SR o.z. poveruje rokovací tím jednaním v zmysle doteraz prijatých uznesení o zmluvných podmienkach so zdravotnými poisťovňami k 01.01.2019.

Hlasovanie: za : 8 proti: 0 zdržal sa: 0

7/ Uznesenie 16.11.2018

Správna rada ZVLD SR o.z. berie na vedomie správu o stave rokovaní o koncepcii VL s MZ SR a plánovanom stretnutí 07.12.2018 na podnet HO - nominácia zastúpenia ZVLD SR o.z.

Správna rada ZVLD SR o.z. považuje pracovný materiál MZ SR na rozšírenie kompetencií VLD, ktorý obmedzuje rozširovanie kompetencií predovšetkým na zrušenie preskripčných obmedzení a na vykonávanie niektorých laboratórnych a ďalších spomenutých vyšetrení v pracovnom materiáli MZ SR za nedostačujúci vzhľadom na súčasnú situáciu vo všeobecnom lekárstve na Slovensku.

V súlade s odporúčaniami WB je v súčasnej situácii nevyhnutná zásadná zmena prístupu MZ SR so zameraním na strategické otázky zabezpečenia zdravotnej starostlivosti na Slovensku a na centrálnu úlohu VLD v systéme zdravotnej starostlivosti.

**Z pohľadu ZVLD SR o.z. ide najmä o:**

**1/ vykonateľnosť kompetencií VLD nastavením koncepčného financovania segmentu VLD, ktoré umožní:**

1.1/ doplnenie personálnych kapacít lekárov a sestier

1.2/ horizontálnu integráciu VLD (skupinové praxe VLD)

1.3/ zabezpečenie dostupnosti VLD v problematických regiónoch a komunitách

**2/ zameranie sa na úlohu VLD v systéme zdravotnej starostlivosti, a to na:**

2.1/ diagnostiku, liečbu a poradenstvo pri bežných zdravotných ťažkostiach pacientov

2.2/ preventívnu starostlivosť, starostlivosť o vybrané chronické ochorenia a starostlivosť o seniorov

2.3/ vymedzenie práv a povinností VLD, ŠAS a ústavných poskytovateľov v starostlivosti o pacienta

**3/ pod koncepčným financovaním segmentu VLD rozumieme predovšetkým zákonom stanovený:**

3.1/ spôsob výpočtu kapitačnej platby s určením minimálnej ceny základnej kapitácie podporujúci:

3.1.1/ horizontálnu integráciu VLD

3.1.2/ dostupnosť VLD v problematických regiónoch a komunitách

3.2/ zoznam výkonov VLD so zjednoteným označením a obsahom jednotlivých výkonov a určením ich minimálnej ceny.

Správna rada ZVLD SR o.z. nominuje na stretnutie zástupcov organizácií VLD pod vedením HO pre všeobecné lekárstvo dňa 07.12.2018: Dr. Šteca, Dr. Bráza, Dr. D. Liptáka a ako náhradníka Dr. Hencela.

Hlasovanie: za : 8 proti: 0 zdržal sa: 0

8/ Uznesenie 16.11.2018

Správna rada ZVLD SR o.z. stanovuje miesto a termín zasadnutia správnej rady ZVLD SR o.z. v mesiaci december 2018 na 14.12.2018 o 16,00 hod. v hoteli Altenberg, Staré Hory.

Hlasovanie: za : 8 proti: 0 zdržal sa: 0

9/ Uznesenie 16.11.2018

Správna rada ZVLD SR o.z. nominuje na pracovné stretnutia k E- zdraviu na MZ SR ako ďalšiu poverenú osobu JUDr. Katarínu Fedorovú, PhD.

Hlasovanie: za : 5 proti: 0 zdržal sa: 1

**Overovatelia zápisnice – vyžadujú sa podpisy všetkých zúčastnených členov Správnej rady ZVLD SR o.z.:**

MUDr. Pavol Štec – predseda SR ............................................

MUDr. Ján Hencel, MSc – I. podpredseda SR ............................................

MUDr. Viliam Chromý - II. podpredseda SR ............................................

MUDr. Vladimír Hudec – člen SR .............................................

MUDr. Rastislav Zanovit – člen SR ............................................

MUDr. Anna Vargová – člen SR ...........................................

MUDr. Dušan Bráz – člen SR ...........................................

MUDr. Šefan Krnáč - člen SR ..............................................

Zapisovateľ: Ing. Jiří Ruml , sekretariát ZVLD SR o.z. ............................................